Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: államtitokról és a szolgálati titokról szóló 1995. évi LXV. törvény alapján a minősítési
Paragraph Index: 1545

56. § Felelős: − a versenyképességgel, valamint az élelmiszer-szabályozásból adódó minőségi, élelmiszerbiztonsági és környezetvédelmi feladatokkal kapcsolatos fejlesztési igényeket integráló élelmiszeripari iparpolitika, kis- és középvállalkozási (KKV) politika, szerkezetátalakítási és fejlesztési irányelvek, fő célkitűzések meghatározásáért; − az élelmiszer előállítók (elsősorban a kisés középvállalkozások) versenyképességét javító minőségi, élelmiszerbiztonsági, környezetvédelmi rendszerek (HACCP, Nyomonkövethetőség, ISO és 14000, TQM) támogatásáért, megismertetéséért; − a nemzeti helyes higiéniai gyakorlat útmutatók jóváhagyásának szakmai előkészítéséért, a Nemzeti Helyes Higiéniai Gyakorlat Bizottság titkársági feladatainak ellátásáért; 2006/94. szám − az élelmiszertörvény hatálya alá tartozó területek EU szabályozásának kidolgozásában való magyar részvétel szervezéséért; − az EU élelmiszer minőségügyi szabályozás kidolgozásában való részvételért; − a nemzeti élelmiszer minőségügyi szabályozás szakmai előkészítéséért; − a Magyar Élelmiszerkönyv vezetéséért, a Magyar Élelmiszerkönyv Bizottság titkársági feladatainak ellátásáért; − a mezőgazdasági termékek és élelmiszerek eredetvédelmére, illetve a hagyományos különleges tulajdonság tanúsítására szolgáló rendszerek működtetéséért; a Magyar Eredetvédelmi Tanács titkársági feladatainak ellátásáért; − az élelmiszerekről szóló törvényben, az eredetvédelemről, a hagyományos különleges tulajdonság tanúsításáról, a jelölésről és az ásványvízről szóló rendeletekben a minisztérium részére előírt feladatok ellátásáért; − az élelmiszer kiváló minőség tanúsítási rendszer szakmai felügyeletéért; − a Magyar Agrárgazdasági Minőség Díj Bizottság munkájának koordinálásáért; − a FAO/WHO Codex Alimentarius magyar munkájának irányításáért, a Codex Alimentarius Magyar Nemzeti Bizottság titkársági feladatainak ellátásáért, valamint a munkabizottságokban való részvételért; − a minisztérium szabványosítási tevékenységének koordinálásáért, az FVM képviseletének ellátásért a Magyar Szabványügyi Tanácsban; − a közép- és hosszú-távú tervezés (pl. Európa Terv) keretében az élelmiszeriparra vonatkozó horizontális és szakágazati programok elkészítésében való közreműködésért; − a közösségi és hazai források támogatásával megvalósuló intézkedések végrehajtásának szakmai irányításáért és koordinálásáért; − a programok (AVOP, SAPARD, EMVA) monitoring, illetve értékelő bizottságaiban való részvételért; − a támogatási programok szakterületét érintő döntés előkészítő munkájának irányításáért; − a vállalkozások és szakmai szervezetek folyamatos tájékoztatásában, valamint a programokra való felkészítésében való közreműködésért; − az EU politikák (vidékfejlesztés, ipar- és KKV politika stb.) élelmiszeriparral kapcsolatos részének kialakításában való részvételért; − a környezetvédelmi szabályozásban való részvételért, és az élelmiszeripari megvalósítás elősegítéséért; − a minisztérium élelmiszer marketing feladatainak ellátásában való részvételért (AMC közbeszerzési pályázatok bíráló bizottságai stb.); − az élelmiszeripart érintő nemzetközi ügyek ellátásában való közreműködésért; − az élelmiszeripar innovációval, oktatással, képzéssel kapcsolatos feladatainak ellátásában való közreműködésért; − az élelmiszer-kutatási programok kialakításával, a prioritások meghatározásával kapcsolatos feladatok tárcaszintű koordinációjában történő részvétel biztosításáért; − az élelmiszeripari szakértőkkel, szaktanácsadókkal kapcsolatos feladatok ellátásában való közreműködésért; − a minisztérium élelmiszeriparral kapcsolatos egyéb feladataiban való részvételért; − az állategészségügyi és élelmiszer-biztonsági, a takarmányellenőrzési, az állatvédelmi feladatok, az állatgyógyászati készítmények törzskönyvezési, forgalmazási és 2006/94. szám ellenőrzési feladatainak irányításáért és szervezéséért, mindezekre vonatkozó EU jogszabályok szakmai harmonizációjáért; − feladatkörébe tartozó szakhatósági, első és másodfokú hatósági jogosítványok gyakorlásáért; − a gyógyszeres takarmányokkal kapcsolatos feladatok ellátásáért; − az antibiotikumok használatának ellenőrzéséért, és az antibiotikum rezisztencia monitorozásának megszervezéséért, együttműködve az egészségügyi hatóságokkal; − a megyei/fővárosi állategészségügyi és élelmiszer-ellenőrző állomások, az Állatgyógyászati Oltóanyag-, Gyógyszer- és Takarmány-ellenőrző Intézet, az Országos Állategészségügyi Intézet, az Országos Élelmiszervizsgáló Intézet szakmai felügyeletéért, pénzügyi gazdálkodási rendszerének irányításáért; − az exporttal és importtal kapcsolatos állategészségügyi-, élelmiszer- és takarmányellenőrzési hatósági előírások érvényesítéséért, az állatok és állati eredetű termékek exportjával kapcsolatos egyes nemzetközi feladatok ellátásáért; − a nemzetközi szervezeti tagsággal járó állategészségügyi-, élelmiszer-, takarmányellenőrzési, valamint állatvédelmi feladatok ellátásáért, Magyarország képviseletéért a Nemzetközi Járványügyi Hivatalnál (O.I.E.) és a FAO Ragadós Száj- és Körömfájás Elleni Védekezési Európai Bizottságában; − a Minőségügyi Tárcaközi Bizottságban és a Nemzeti Akkreditáló Testületben való részvételért; − a Magyar Takarmánykódex Bizottság, az Állatvédelmi Tanácsadó Testület és az Országos Állategészségügyi Tanács működéséért; ezekben a titkári feladatok ellátásáért; − az állategészségügyi, állatgyógyászati, járványvédelmi, takarmányellenőrzési, állatvédelmi, valamint élelmiszer-ellenőrzési igazgatás műszaki fejlesztésének szakmai irányításáért; ezen területek informatikai fejlesztésének végrehajtásáért; − a bejelentési kötelezettség alá tartozó, továbbá egyes nagy gazdasági kárral járó állatbetegségek és zoonózisok megelőzésére, leküzdésére, illetve kártételük csökkentésére irányuló szakmai és irányítási feladatok ellátásáért; − az élelmiszerek, az állatgyógyászati készítmények, valamint a takarmányok éves ellenőrzési tervének kidolgoztatásáért és jelentés elkészíttetéséért; az illetékes nemzetközi testületekhez való elküldéséért; − az új élelmiszerek – beleértve a géntechnológiával módosított szervezeteket (GMO-kat) is – és az egyes élelmiszerek ionizáló sugárzással történő kezelésének engedélyezéséért; − a hatósági ellenőrzés keretében vett takarmányminták vizsgálatait végző laboratóriumok kijelöléséért; − az állatok egységes azonosítási és nyilvántartási rendszere továbbfejlesztésének felügyeletéért, a működtetés ellenőrzéséért; − a növény- és talajvédelmi intézményrendszer irányításáért, felügyeletéért, a növényvédelem, a növényegészségügy, a talajvédelem szervezési, irányítási és szakigazgatási feladataiért; − a növények, növényi termékek, a talaj és egyéb növényi tápközegek hazai és nemzetközi forgalmával összefüggő külső és belső növényegészségügyi feladatok ellátásáért; 2006/94. szám − a honos és zárlati károsítók előfordulásának és elterjedésének felderítéséért, a járványok megelőzéséért és ellenük integrált, környezetkímélő védekezési eljárások, technológiák bevezetéséért; − a forgalomban lévő növényvédő szerek és termésnövelő anyagok minőségellenőrzésének, valamint a növényi termékekben, a vízben és talajban a szermaradékok, nehézfémek, egyéb toxikus anyagok vizsgálatának irányításáért és felügyeletéért; − a zöldség és gyümölcs minőség-ellenőrzés irányításáért és felügyeletéért; − a parlagfű ellen való közérdekű védekezés végrehajtásának irányításáért, szervezéséért és ellenőrzéséért; − a termőföldek minőségének és termékenységének megóvását szolgáló (víz- és szélerózió, a talaj szerves-anyagának csökkenése, savanyodás, másodlagos szikesedés, káros vízháztartás, talajszennyezés elleni védelem, termőföldön történő beruházások engedélyezésével összefüggő) szakigazgatási feladatok ellátásáért; − az ökológiai gazdálkodást ellenőrző és az ökológiai gazdálkodás során előállított termékeket minősítő ellenőrző szervezetek helyszíni ellenőrző és minősítő tevékenységének hatósági felügyeletéért a növény- és talajvédelmi szolgálatok bevonásával; − a nitrát rendelethez kapcsolódó támogatásokkal kapcsolatos – a vonatkozó európai uniós előírásokból eredő – döntések előkészítésében való részvételért, beleértve a tárcaközi szintű koordinációs feladatokat; − valamennyi támogatás (AVOP, NVT, Nemzeti) növény- és talajvédelemmel, valamint agrár-környezetgazdálkodással összefüggő szakmai részének, valamint eljárásrendjének kidolgozásában való közreműködésért; − a meliorációs beavatkozások és létesítmények, öntözés, talajjavítás, szennyvíz, szennyvíziszapok és nem veszélyes hulladék mezőgazdasági felhasználásának, hígtrágya kijuttatásának talajvédelmi hatósági felügyeletének irányításáért; − a Talajvédelmi Információs és Monitoring Rendszer (TIM) működtetésének felügyeletéért; − az egyes agrár- és vidékfejlesztési programokban, valamint más, jogszabályokban meghatározott növényés talajvédelmi, valamint agrár-környezetgazdálkodással kapcsolatos ellenőrzési és fejlesztési feladatok irányításáért; − a talajtérképezési munkák irányításáért, az új talajosztályozási rendszer alkalmazásáért; − az EU új talajvédelmi politikájának kialakításával összefüggő feladatok tárcaképviseletének ellátásáért; − a növényvédelemmel, a talajvédelemmel, a tápanyag-gazdálkodással, valamint az agrár-környezetgazdálkodással kapcsolatos EU jogharmonizáció szakmai előkészítéséért, valamint a környezetkímélő technológiák hazai fejlesztésének koordinálásáért, a nemzetközi követelmények érvényesítéséért; − a növény- és talajvédelmi, valamint az agrár-környezetgazdálkodással kapcsolatos tájékoztatásért; − a növény- és talajvédelmi, valamint az agrár-környezetgazdálkodási szakterületet érintő műszaki, minőségi és egyéb nemzetközi előírások érvényesítéséért; − a szakterületi nemzetközi egyezmények, együttműködési programok szakmai előkészítéséért, a kapcsolatok fejlesztéséért; 2006/94. szám − a növényvédelmi közép- és felsőfokú oktatás, valamint a posztgraduális képzés alaptantervi követelményeinek meghatározásában való együttműködésért, valamint azok érvényesülésének felügyeletéért; − a növényvédelmi szakképesítések vizsgáztatási követelményeinek, és a kötelező szakmai továbbképzés rendszerének és tematikájának meghatározásáért; − a növény- és talajvédelem, az agrár-környezetgazdálkodás, a zöldség-gyümölcs minőség-ellenőrzés, valamint az állategészségügy szakterületet érintő nemzetközi szervezetekben (EU, FAO, ENSZ/EGB, OECD, EPPO, IPPC, WTO SPS, IOBC stb.) az EU szakbizottságaiban és munkacsoportjaiban való szakmai képviselet ellátásáért; − a tárca szakmai képviseletének ellátásáért az OECD keretében működő Zöldséggyümölcs Szabványok Bizottságában, a Szaporítóanyagok Bizottságában, valamint az Új Növények és Takarmányok Bizottságában; − a növény- és talajvédelmi, valamint az agrár-környezetgazdálkodási szakterületet érintő jelentési kötelezettség teljesítéséért az EU és nemzetközi szervezetek felé; − a polgári vészhelyzettel kapcsolatos, valamint a természeti katasztrófákból eredő feladatok végrehajtásában való közreműködésért; − a hatósági feladatok állategészségügyi és élelmiszer-ellenőrző szolgálat, valamint növény és talajvédelmi szolgálat által történő ellátása ellenőrzésének (auditálásának) szervezéséért, továbbá annak végrehajtásában való részvételért; − a RASFF gyorsriasztási rendszer működtetésében való részvételért. Szervezeti tagozódás: Élelmiszerbiztonsági Osztály Állategészségügyi Osztály Növény-, Talaj- és Agrárkörnyezet-védelmi Osztály Ellenőrzési és Audit Osztály Élelmiszeripari Osztály Szakigazgatási Főosztály

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes